|  |
| --- |
| PATVIRTINTA |
| Neringos savivaldybės administracijos |
| direktoriaus 2022 m. spalio 20 d. |
| įsakymu Nr. V13-671 |

**NERINGOS SAVIVALDYBĖS BIUDŽETO LĖŠOMIS FINANSUOJAMOS SRITIES „BENDRUOMENIŠKUMĄ SKATINANTYS PROJEKTAI“ PROJEKTŲ FINANSAVIMO SĄLYGOS**

|  |  |
| --- | --- |
| **Finansuojama veikla / laukiamos iniciatyvos** | 1. Projektai, generuojantys netikėtas, originalias, naujas kultūrinių, istorinių, kraštovaizdžio, paveldo objektų, istorinių / kultūrinių asmenybių, įvykių ir reiškinių jungtis; kuriantys naujus kultūrinius maršrutus, kuriais siekiama sudominti ir nustebinti, praplėsti akiratį naujomis žiniomis, skatinti glaudų vietinių gyventojų, kūrėjų ir verslo atstovų bendradarbiavimą. 2. Kultūrinės edukacijos projektai, įtraukiantys šeimas, vaikus, jaunimą į menines bei kūrybines veiklas, skatinantys bendradarbiavimą ir įsitraukimą: meninės iniciatyvos, stovyklos, edukacijos, mokymai, kūrybinės laboratorijos, dirbtuvės, kūrybiniai eksperimentai ir kt. Kultūros edukacijos projektai, skirti atskleisti ir ugdyti vaikų ir jaunimo, kitų visuomenės grupių kūrybinį potencialą, gilinti žinias apie kultūros ir meno procesus. 3. Kūrybinės iniciatyvos, skatinančios kultūrinės ir socialinės aplinkos sanglaudą, socialinės atskirties visuomenės grupių įtraukimą į kultūrinę veiklą, visuomenės grupių socialinę integraciją ir tarpusavio supratimą, sudarančios sąlygas mėgėjų meno kolektyvų, tautinių mažumų ir kitų visuomenės grupių (senjorų, jaunimo, neįgaliųjų ir kt.) kultūrinei veiklai. 4. Savanorišką veiklą kultūros sektoriuje pristatantys ir skatinantys projektai, įtraukiantys vietos bendruomenę į kūrybines, kultūrines, saviraiškos veiklas per savanorystę. 5. Bendruomeninės iniciatyvos, įtraukiančios vietos bendruomenę į aktyvią kultūrinę ir kūrybinę veiklą, kūrybinius procesus, bendruomeniškos aplinkos kūrimą,pasitelkiant kultūros ir (ar) meno profesionalus, švietimo ir (ar) aukštojo mokslo ir atminties institucijas, verslininkus ir (ar) tarptautines patirtis. 6. Projektai, kuriais siekiama aktualizuoti žydų (litvakų), ukrainiečių ir kitų tautinių bendrijų kultūrą Neringoje. 7. Projektai, inicijuojantys vietos bendruomenei aktualius mokslinius (istorinius) tyrimus, susijusius su Kuršių nerijos istorinių gyvenviečių atsiradimą liudijančių dokumentų, istorinės medžiagos paieška Lietuvos ir užsienio archyvuose. 8. Leidiniai, pristatantys mėgėjų meną, tautinių bendrijų ir kitų socialinių grupių kultūrinę veiklą (knygos, monografijos, albumai, žurnalai, CD, DVD ir kt.). |
| **Vertinimo prioritetai, kriterijai ir jų balai** | 1. Projekto idėjos aktualumas, originalumas, kultūrinės veiklos kokybė (20 balų);  2. Planuojami projekto rezultatai ir refleksija žiniasklaidos priemonėse (15 balų);  3. Projekto vadyba, projekto vykdytojo patirtis ir kompetencija (10 balų);  4. Projekto sąmatos tikslingumas ir pagrįstumas (10 balų);  5. Papildomų finansavimo šaltinių lėšų kiekis (10 balų)  6. Projektu skatinamas bendradarbiavimas tarp skirtingų sektorių ir institucijų (5 balai);  7. Projekto atitikimas prioritetui (30 balų). |
| **Kitos sąlygos** | Į projekto rengimą bei įgyvendinimą įtraukti įvairias kurorto bendruomenes, įmones, įstaigas, organizacijas bei pavienius asmenis, skatinti bendradarbiavimą tarp skirtingų sektorių ir institucijų. Reikalavimui pagrįsti subjektas pateikia ketinimų protokolų, sutarčių, raštų ar kitokių panašaus pobūdžio dokumentų kopijas. |
| **Paraiškas galintys teikti subjektai** | Lietuvos Respublikos įstatymų nustatyta tvarka įregistruotos ne pelno siekiančios organizacijos: asociacijos, viešosios įstaigos, valstybės biudžetinės įstaigos, veikiančios kultūros srityje ir teikiančios kultūrines paslaugas, aukštojo mokslo institucijos, išskyrus Neringos savivaldybės (toliau – Savivaldybė) biudžetines įstaigas (Savivaldybės biudžetinės įstaigos gali būti projekto partnerėmis).  Spaudinių leidybos projektams – aukščiau paminėti juridiniai asmenys ir Lietuvos Respublikos įstatymų nustatyta tvarka registruoti juridiniai asmenys, vykdantys leidybinę veiklą. |

\_\_\_\_\_\_\_\_\_\_\_\_\_\_\_